recursal/SuperWikiNEXT-32B huggingface dataset:
**சர்வோதயம்** என்பது ஒரு தமிழ்ச் சிற்றிதழ் ஆகும். இந்த இதழானது காந்திய—சர்வோதயக் கொள்கையைப் பரப்புவதைக் குறிக்கோளாகக் கொண்டு வெளிவருகிறது. இக்கொள்கை பரப்பும் ஒரே இதழாகத் தமிழகத்தில் வெளிவரும் பத்திரிக்கையாகும். கோவையிலிருந்து வெளிவரும் இதன் ஆசிரியராக வெ. இராமச்சந்திரன் ஆவார். இந்த இதழ் 1943 ஆண்டு துவக்கப்பட்டதாக தெரிகிறது. இதழ் 1985 ஆம் ஆண்டு 42வது ஆண்டில் அடியெடுத்து வைத்தது.

கிராமப் பொருள்கள் வளர்ச்சியை முக்கியமானதாகக் குறிப்பிடும் சர்வோதயம் இதழ், காந்திய வழியை, காந்திய தத்துவத்தை, அதன் உயர்வை எடுத்துக் கூறுகிறது. தனிமனித ஒழுக்கம், நேர்மை, சத்தியம், அயராத உழைப்பு, சுய கட்டுப்பாடு முதலியவற்றின் அவசியத்தைச் சுட்டிக் காட்டுகிறது. அதற்கேற்ற சான்றோர் வாக்குகள், அறிஞர் பொன்மொழிகள், தலைவர்களின் சிந்தனைகளை இதழ்தோறும் வெளியிடுகிறது. 

காந்தியப் பொருளாதார அடிப்படையில் பல்வேறு தொழில்கள், கைத் தொழில்கள், சிறு தொழில்கள் அவற்றின் நிலைமை, அவை எதிர் கொள்ளும் சிக்கல்கள் போன்றவை பற்றிய ஆய்வுக் கட்டுரைகள் புள்ளி விவரங்களுடன் ஒவ்வொரு இதழிலும் வெளிவருகின்றன.

குறிப்புகள்
-----------

1. 1 2  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 251–254. 13 நவம்பர் 2021 அன்று பார்க்கப்பட்டது.
**இரட்டைப் பட்டப்படிப்பு** என்பது ஒரு மாணவர் ஒரே பல்கலைக்கழகத்திலேயோ அல்லது இரு வேறு பல்கலைக்கழகத்திலேயோ ஒரே சமயத்தில் இரண்டு பட்டங்கள் பெறுவதை குறிக்கும். இரண்டு பட்டங்களை தனித்தனியாக பெறுவதற்கு ஆகும் நேரத்தை விட மிகவும் குறைந்த காலத்தில் இரட்டைப்பட்டப்படிப்பு மூலம் இரண்டு பட்டங்களை பெறலாம்.இந்த இரு பட்டங்களும் ஒரே துறை தொடர்புடையவன ஆகவோ அல்லது இரு வேறு துறைகளாகவோ இருக்கலாம். 

ஆங்கிலேயே முறையை பின்பற்றும் நாடுகளில் குறிப்பிட்ட அளவில் இளநிலை பட்டங்கள் இரட்டைப்பட்டப்படிப்பாக பல்கலைக்கழங்களில் தரப்படுகிறது. எனினும் எல்லா நாடுகளிலும் இளநிலை மற்றும் முதுநிலை பட்டங்களை ஒன்றாக படிப்பதே இரட்டைப்பட்டப்படிப்பாக கருதப்படுகிறது. 

உதாரணமாக, இரண்டு இளநிலை பொறியியல் பட்டப்படிப்பை தனித்தனியாக பெற 4 + 4 என 8 ஆண்டுகள் கல்விகற்க வேண்டி இருக்கும். எனினும் இதையே இரட்டைப்பட்டப்படிப்பாக கொண்டால் 5 ஆண்டுகளில் இரண்டு பட்டங்களை பெறலாம். இந்த முறை இந்திய பல்கலைக்கழங்களான, அண்ணா பல்கலைக்கழகம் மற்றும் பிர்லா தொழில்நுட்பம் மற்றும் அறிவியல் கழகம் முதலியவற்றில் காணப்படுகிறது. அதேபோல் இளநிலை மற்றும் இளநிலை பொறியியல் படிப்பை 5 ஆண்டுகளில் இரட்டைப்படிப்பாக தருவது இந்திய தொழில்நுட்பக் கழகங்களிலும் பிற பல்கலைக்கழங்களிலும் காணப்படுகின்றது.
ட்ரீம்ஸ் தீவு (ரஷ்ய: Остров Мечты; ஓஸ்ட்ராவ் மெக்கட்டி) மாஸ்கோவில் ஒரு கேளிக்கை பூங்கா ஆகும், இது 2018 ல் திறக்க திட்டமிடப்பட்டுள்ளது. முக்கிய தீம் பூங்கா டிரீம்வொர்க்ஸ் மற்றும் சோயாஸ்முல்ஃபில்ம் ஆகியவற்றின் படைப்புகளின் அடிப்படையில் அமைந்துள்ளது. மாஸ்கோ செர்ஜி Sobyanin மேயர் கூற்றுப்படி, அது ரஷ்யாவில் இருந்தாலும் உலகம் முழுவதும் மிகப்பெரிய உள்ளக பொழுதுபோக்கு பொழுதுபோக்கு பூங்காவாக  இருக்கும்.
பூங்கா பரப்பளவு 264.3 ஆயிரம் சதுர மீட்டர் இருக்கும். தோற்றம் டிஸ்னிலேண்ட் போன்ற ஒரு விசித்திர கோட்டை பாணியில் இருக்கும். பார்க் 40 ரோடு பகுதிகளில் பல்வேறு சவால்களுடன், நீரூற்றுகள் மற்றும் சுழற்சிகளுடன் கூடிய பாதசாரி மாளிகளாக பிரிக்கப்படும். இது சிக்கலான ஒரு நிலப்பகுதி பூங்கா மட்டுமல்லாமல், ஒரு கச்சேரி மண்டபம், ஒரு சினிமா, ஒரு ஹோட்டல், ஒரு சிறுவர்கள் படகோட்டும் பள்ளி, உணவகங்கள் மற்றும் கடைகள் ஆகியவை அடங்கும்.

பூங்காவின் கட்டுமானம் மார்ச் 2016 இல் தொடங்கியது.

குறிப்புகள்
-----------

1. ↑  "Каким будет «Остров мечты»". 2016-12-20 அன்று மூலம் பரணிடப்பட்டது. 2017-07-10 அன்று பார்க்கப்பட்டது.
2. ↑  В Москве начали строить «Остров мечты»
புள்ளி/முற்றுப்புள்ளி
நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.

இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. இவை பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.

நிறுத்தக்குறிகளுள் புள்ளி என்பது அடிப்படையானது. அது கால்புள்ளி (comma), அரைப்புள்ளி (semicolon), முக்கால்புள்ளி (colon), முற்றுப்புள்ளி (full stop), புள்ளி (point), முப்புள்ளி (ellipsis) என்று வேறுபடுத்தப்பட்டு எழுத்தில் கையாளப்படுகிறது.

முற்றுப்புள்ளிக்கும் புள்ளிக்கும் ஒற்றுமை வேற்றுமைகள்
-----------------------------------------------------

கூற்று, ஏவல் போன்ற வாக்கியங்களின் இறுதியில் இடப்படுகின்ற நிறுத்தக்குறி முற்றுப்புள்ளி என அழைக்கப்படுகிறது. புள்ளி என்பது தோற்றத்தில் முற்றுப்புள்ளி போலவே இருந்தாலும், இரு குறிகளும் வெவ்வேறு பொருள்களைக் குறிக்க பயன்படுகின்றன.
வாக்கிய இறுதியில் வருவது முற்றுப்புள்ளி, ஏனைய இடங்களில் வருவது புள்ளி என்பதே அடிப்படை வேற்றுமை.

புள்ளி (.) இட வேண்டிய இடங்கள்
-----------------------------

புள்ளி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:

1) சுருக்கக் குறியீடாக உள்ள எழுத்தை அடுத்து புள்ளி இடுவது முறை.
எடுத்துக்காட்டுகள்:
*பி.கு.* (பின்குறிப்பு)
*எ.கா.* (எடுத்துக்காட்டு)
*த.நா.* (தமிழ்நாடு)
2) சுருக்கக் குறியீடாக உள்ள எழுத்துக்களை அடுத்து விகுதிகள் சேர்க்கப்படும்போதும் புள்ளி இருக்க வேண்டும்.
எடுத்துக்காட்டு:
*ஐ.நா.வின் முடிவுகள்*
3) ஒருவரின் பெயருக்கு முன்னோ பின்னோ வரும் தலைப்பு எழுத்துக்களை அடுத்து புள்ளி இடுவது முறை.
எடுத்துக்காட்டுகள்:
*வ.உ. சிதம்பரனார்*
*சி.வி.இராமன்*
*சுந்தரம், இராம.*
4) வரிசைக்குப் பயன்படுத்தும் எண் அல்லது எழுத்தை அடுத்தும் வரிசை எண்ணின் உட்பிரிவாக வரும் எண்களின் இடையிலும் புள்ளி இடுவது முறை.
எடுத்துக்காட்டுகள்:
  
*(அ) தென்னிந்திய மொழிகள்:*

*1. தமிழ்*
*2. தெலுங்கு*
*3. கன்னடம்*
*4. மலையாளம்*
  
*(ஆ) மனிதனின் மூன்று அடிப்படைத் தேவைகள்:*

*அ. உண்பதற்கு உணவு*
*ஆ. உடுப்பதற்கு ஆடை*
*இ. வசிப்பதற்கு இடம்*
  
*(இ) 1.1 முன்னுரை*

*1.2 தமிழ் இலக்கியங்கள்*
*1.2.1 சங்க இலக்கியம்'*
*1.2.2 இடைக்கால இலக்கியம்*
*1.2.3 இக்கால இலக்கியம்*
5) எண்ணால் குறிக்கப்படும் தேதியின் பின்னும் மாதத்தின் பின்னும் புள்ளி இடுவது முறை.
எடுத்துக்காட்டுகள்
*17.05.99*
*25.03.1989*

புள்ளி தேவை இல்லாத இடங்கள்
--------------------------

1) ஒருவரின் பெயருக்கு முன்னால் குறிப்பிடப்படும் அடைமொழியை அடுத்தும் அடைமொழிகளுக்கு இடையிலும் புள்ளி தேவையில்லை.
எடுத்துக்காட்டுகள்:
*திருமதி எழிலரசி*
*திரு மு. கண்ணப்பன்*
*அறிஞர் அண்ணா*
*முனைவர் பா. முருகன்*
2) எண்ணின் உட்பிரிவாக எழுத்து வரும்போது எண்ணுக்கும் எழுத்துக்கும் இடையில் புள்ளி தேவையில்லை.
எடுத்துக்காட்டுகள்:
*9 அ*
*8 d*

சான்றுகள்
---------

1) இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), *தமிழ் நடைக் கையேடு*, சென்னை: அடையாளம், 2004.
**ரீமான் கருதுகோள்** (*Riemann hypothesis*) கணிதத்தில் தீர்வு காணமுடியாமல் இருக்கும் சிக்கலான கேள்விகளில் ஒன்று.. 1859 இல் பெர்ன்ஹார்ட் ரீமான் (1826-1866) இனால் முன்மொழியப்பட்டு இன்று வரையில் தீர்வு இல்லாமல் இருந்து கொண்டிருக்கிறது. இக்கருதுகோள் இசீட்டா-சார்பு என்ற ஒரு புகழ் வாய்ந்த சார்பின் சுழிதிகளைப் பற்றியது. ரீமானுக்குப்பிறகு இச்சார்பு ரீமான் இசீட்டா சார்பு அல்லது ரீமன் இசீட்டா சார்பியம் என்றே அழைக்கப்படுகிறது. இதன் வரையறை:

* {\displaystyle \zeta (s)=1+{\frac {1}{2^{s}}}+{\frac {1}{3^{s}}}+{\frac {1}{4^{s}}}+...}

இங்கு {\displaystyle s} என்ற மாறி ஒரு சிக்கலெண் மாறி. {\displaystyle s=\sigma +it}. {\displaystyle \sigma } வும் {\displaystyle t} யும் மெய்யெண்கள். {\displaystyle i} என்பது கற்பனை அலகு.

இச்சார்பில் {\displaystyle s=-2,-4,-6,...} ஆக இருந்தால் {\displaystyle \zeta (s)=0} என்பது தெரிந்த செய்தி. ஆனால் இதைப் புரிந்துகொள்ள சிக்கலெண் பகுவியலில், காமா சார்புகள் மூலம் ரீமான் இசீட்டா சார்பின் சார்புச் சமன்பாட்டைப் பார்க்கவேண்டும்.

-2, -4, -6, ... ஆகியவைகளை **வெற்றுச்சுழிதி**கள் என்பர். **வெற்றல்லாத சுழிதி**களைப்பற்றியது ரீமான் கருதுகோள்.

ரீமானின் ஊகம்
-------------

**{\displaystyle s=\sigma +it} என்ற சிக்கலெண் ரீமான் இசீட்டா சார்பின் வெற்றல்லாத சுழிதியாயிருந்தால், {\displaystyle \sigma =1/2}.**

அதாவது, சிக்கலெண் தளத்தில், வெற்றல்லாத சுழிதிகளெல்லாம் {\displaystyle \sigma =1/2} என்ற செங்குத்துக்கோட்டில் தான் இருக்கும்.

1914 இல் ஜி. எச். ஹார்டி முடிவற்ற எண்ணிக்கையில் வெற்றல்லாத சுழிதிகள் இந்தக்கோட்டில்தான் இருக்கும் என்று நிறுவி ஒரு பெரிய சாதனை புரிந்தார். ஆனால் எல்லா வெற்றல்லாத சுழிதிகளும் அப்படியிருக்குமா என்பதுதான் கேள்வி. அப்படியிருக்கும் என்பது ரீமானின் ஊகம். இந்த ஊகம் உண்மைதான் என்ற கருதுகோள் எண்கோட்பாட்டிலும் இன்னும் பல சூழ்நிலைகளிலும் முக்கியமாகப் பயன்பட்டு வருகிறது. பகா எண் தேற்றமும் இதுவும் மிகச்சிடுக்கான வழியில் பிணைந்துள்ளன.

இப்பிரச்சினையை டேவிட் ஹில்பெர்ட் 1900 இல் பன்னாட்டுக் கணிதக் காங்கிரஸில் இருபதாவது நூற்றாண்டிற்காக 23 கேள்விகளைப் பொறுக்கி, இவைதான் இருபதாவது நூற்றாண்டில் கணிதத்தை வழி எடுத்துச் செல்லப்போகிறது என்று பேசினார். அந்த 23 கேள்விகளில், எட்டாவது கேள்வியாக ரீமான் கருதுகோள் பட்டியலிடப்பட்டது. அவர் வைத்த பட்டியலில் பல கேள்விகள் இருபதாவது நூற்றாண்டில் தீர்க்கப்பட்டன. ஆனால் ரீமான் கருதுகோள் இன்னும் தீராக் கேள்வியாகவே உள்ளது.

அமெரிக்க ஐக்கிய நாடுகளில் கேம்ப்ரிட்ஜ் (Mass.) இல் இயங்குகிற கிளே கணிதக்கழகம் புது ஆயிரமாண்டு தொடக்கத்தில், ஏழு கணிதக் கேள்விகளைப் தேர்ந்தெடுத்து இக்கேள்விகளைத் தீர்ப்பவருக்கு ஒவ்வொரு கேள்விக்கும் பரிசாக மில்லியன் அமெரிக்க டாலர்கள் அறிவித்திருக்கிறது. இந்தப் பட்டியலில், ஹில்பர்ட்டின் 23 கேள்விகளில் அது இந்த ரீமான் கருதுகோள் கேள்வி மட்டும் இடம் பெற்றிருக்கிறது.
**உடுமலைப்பேட்டை காளியம்மன் வகையறா கோயில்** தமிழ்நாட்டில் திருப்பூர் மாவட்டம், உடுமலைப்பேட்டை என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் காளியம்மன் சன்னதியும், விநாயகர், முருகன், நவகிரகம் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஆடி செவ்வாய், வெள்ளி மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
ஒரு நிறப்பிறழ்ச்சி இல்லா வில்லை
**இரட்டை வில்லை** (*Doublet*) என்பது ஒரு வில்லை வகையாகும். இதில் இரு ஒற்றை வில்லைகள் இணைக்கப்படுவதால் உருவாக்கப்படுகிறது. 
இவ்வகை வில்லைகள் அனைத்து வகைப் பிறழ்ச்சிகளையும் நீக்க பயன்படுகிறது.

வகைகள்
------

இரட்டை வில்லைகள், பல வகைகளில் இருந்தாலும் நிறப்பிறழ்ச்சி இல்லா வில்லைகள் தான் அதிக அளவில் பயன்படுத்தப்படுகிறது. இவை நிறப்பிறழ்ச்சி மற்றும் கோளப் பிறழ்ச்சி ஆகியவற்றை நீக்க உதவுகிறது. இவ்வகை வில்லைகளில் வேறுபட்ட ஒளி விலகல் எண்கள் மற்றும் நிறப்பிரிகைத் திறன் கொண்ட ஒற்றை வில்லைகள் பயன்படுத்தப்படுகிறது. இவற்றில் ஒரு கண்ணாடி கிரௌன் கண்ணாடியாகவும் மற்றொன்று தீக்கல் கண்ணாடியாகவும் பயன்படுத்தப்படுகிறது. இவை ஒற்றை வில்லைகளை விட சிறந்த பிம்பங்களை உருவாக்கப் உதவுகிறது. அழிந்து மறைந்த முக்கூற்று உடல் தொல்லுயிரிகள் (Trilobite) இயற்கையாகவே இரட்டை வில்லைகளைக் கொண்ட கண்களைப் பெற்றிருந்தது. நிறகோளப்பிறழ்ச்சிகளில்லாத வில்லைகளும் (Apochromat) இரட்டை வில்லைகளாக உருவாக்கப்படுகிறது.

இரட்டை வில்லைகள் காற்றால் நிரப்பப்பட்டோ, ஒட்டப்பட்டோ அல்லது எண்ணெயால் நிரப்பப்பட்டோ இருக்கும். மேற்பரப்பு இழுவிசைக் கொண்ட எண்ணெகளே இரட்டை வில்லைகளில் பயன்படுத்தப்படுகிறது. ஒட்டப்பட்ட இரட்டை வில்லைகளில், ஒளி புகும் தன்மை பசைகள் பயன்படுத்தப்படுகிறது. இப்பாக்சி மற்றும் கனடா பால்சம் போன்ற பசைகள் பாரம்பரியமாகப் பயன்படுத்தப்படுகிறது. சில வகை இரட்டை வில்லைகளில் எந்த வகை பசைகளும் பயன்படுத்தப்படுவதில்லை. மாறுப்பட்ட வெப்ப விரிவுகளைக் கொண்ட வில்லைகளை ஒட்டுவது இயலாததாகிறது. இவை பசையால் ஒட்டப்படாத அல்லது காற்றால் நிரப்பப்பட்ட அல்லது உடைந்த இணைப்பைக் கொண்ட இரட்டை வில்லைகள் எனப்படுகிறது. காற்றால் நிரப்பப்படும் இரட்டை வில்லைகள், ஒன்று சேர்க்க இயலாத அளவிற்கான வளைவுகளைப் பெற்றிருக்கும்.

மேலும் பார்க்க
--------------

* மும்மை வில்லை
* நிறப்பிறழ்ச்சி இல்லா வில்லை

மேற்கோள்கள்
-----------

1. ↑  Clarkson, E. N. K.; Levi-Setti, R. L. (1975), "Trilobite eyes and the optics of Descartes and Huygens", *Nature*, **254** (5502): 663–7, Bibcode:1975Natur.254..663C, doi:10.1038/254663a0, PMID 1091864
2. ↑  Fred A. Carson, Basic optics and optical instruments, page 4-32
3. ↑  A guide to instrument design – Scientific Instrument Manufacturers' Association of Great Britain, British Scientific Instrument Research Association, page 184
4. ↑  Fred A. Carson, Basic optics and optical instruments, page AJ-4
காற்றில் புகையும் ஒலீயம் 
**ஒலீயம்** அல்லது **புகையும்** **கந்தக அமிலம்** (Oleum or Fuming Sulfuric Acid) என்பது வெவ்வேறு இயைபுகளில் கந்தக டிரையாக்ஸைடு மற்றும் கந்தக அமிலம் கலந்த கரைசல்களைக் குறிக்கும். சில நேரங்களில் மிகவும் குறிப்பாக, அல்லது டை சல்பூரிக் அமிலம் (பைரோசல்பூரிக் அமிலம் என்றும் அழைக்கப்பட்டது). ஓலியம் என்ற சிஏசு எண் 8014-95-7 மூலம் அடையாளம் காணப்படுகிறது. 

ஒலீயத்தை *y*SO3.H2O என்ற வாய்ப்பாட்டால் குறிக்கலாம். *y* என்பது கந்தக டிரையாக்சைடின் உள்ளடக்கத்தின் மொத்த மோலார் நிறையாகும். வெவ்வேறு ஒலீயங்களை சேர்க்க, *y இன்* மதிப்பு மாறுபடும். H2SO4.*x*SO3 என்ற வாய்ப்பாட்டாலும் இதைக் குறிக்க முடியும். இங்க *x* இப்போது தனித்த கந்தக டிரையாக்சைடின் மோலார் உள்ளடக்கம் என வரையறுக்கப்படுகிறது. ஒலீயம் பொதுவாக நிறையினடிப்படையில் தனித்த SO3 உள்ளடக்கத்தின் படி மதிப்பிடப்படுகிறது. இது கந்தக அமிலத்தின் வலிமையின் சதவீதமாகவும் வெளிப்படுத்தப்படலாம்; ஒலீயம் செறிவுகளுக்கு, அது 100% க்கும் அதிகமாக இருக்கும்.

உற்பத்தி
--------

தொடுகைச் செயல்முறையின் மூலம் ஒலீயம் உற்பத்தி செய்யப்படுகிறது, அங்கு கந்தகமானது, கந்தக டிரையாக்சைடாக ஆக்சிஜனேற்றம் செய்யப்படுகிறது, பின்னர் இது செறிவூட்டப்பட்ட சல்பூரிக் அமிலத்தில் கரைக்கப்படுகிறது. சல்பூரிக் அமிலம் ஒலீயத்தின் ஒரு பகுதியை நீர்த்துப்போகச் செய்வதன் மூலம் மீண்டும் உருவாக்கப்படுகிறது. 

ஈயத்தின் அரிப்பு மற்றும் NO2 வாயுவை உறிஞ்சும் தன்மை ஆகியவற்றின் காரணமாக கந்தக டிரையாக்சைடு அல்லது செறிவூட்டப்பட்ட கந்தக அமிலத்தை நேரடியாக உற்பத்தி செய்ய முடியாததால் கந்தக அமில உற்பத்திக்கான ஈய அறை செயல்முறை பகுதியளவு கைவிடப்பட்டது. தொடர்பு செயல்முறையால் இந்த செயல்முறை வழக்கற்றுப் போகும் வரை, மறைமுகமான முறைகள் மூலம் ஒலீயம் பெறப்பட வேண்டியிருந்தது. வரலாற்று ரீதியாக, ஒலீயத்தின் மிகப்பெரும் உற்பத்தியானது  நார்தெளசெனில் உள்ள இரும்பு சல்பேட்டுகளின் வாலைவடித்தலிருந்து தயாரிக்கப்பட்டதேயாகும். இதனால் தான்  நார்தெளன் சல்பூரிக் அமிலம் என்ற வரலாற்றுப் பெயர் ஏற்பட்டது.

பயன்பாடுகள்
-----------

### கந்தக அமில உற்பத்தி

நீரேற்றத்தின் உயர் வெப்ப அடக்கத்தின் காரணமாக கந்தக அமிலத்தை தயாரிப்பதில் ஒலீயம் ஒரு முக்கியமான இடைநிலைப்பொருள் ஆகும். SO 3 நீரில் சேர்க்கப்படும்போது, கரைவதை விட, கையாள்வதற்குக் கடினமான கந்தக அமிலத்தின் நுண்ணிய புகைப்படலத்தை உருவாக்குகிறது. இருப்பினும், செறிவூட்டப்பட்ட கந்தக அமிலத்தில் சேர்க்கப்பட்ட SO3 உடனடியாகக் கரைந்து, ஒலீயத்தை உருவாக்கி, பின்னர் தண்ணீரில் நீர்க்கப்பட்டு கூடுதல் செறிவூட்டப்பட்ட சல்பூரிக் அமிலத்தை உருவாக்குகிறது. [1]

### கரிம வேதியியல் ஆய்வு

ஒலீயம் ஒரு கடுமையான வினைக்காரணியாகும். மேலும் இது மிகவும் அதிக அரிக்கும் தன்மை கொண்டதுமாகும். ஒலீயத்தின் மிக முக்கியமான பயன்பாடுகளில் ஒன்று நைட்ரோபென்சீனின் இரண்டாம் நிலை நைட்ரோ ஏற்றமாகும். முதல் நைட்ரோ ஏற்றமானது கந்தக அமிலம் மற்றும் நைட்ரிக் அமிலம் ஆகியவற்றால் நிகழக்கூடும், ஆனால், இது வளையத்தை எதிர்மின்னி கவர் பதிலீட்டு வினைகளிலிருந்து பின்னோக்கச் செய்கிறது. இன்னும் வலிமையான வினைக்காரணியான ஒலீயம் அரோமேடிக் வளையத்தில் மற்றுமொரு நைட்ரோ தொகுதியை சேர்ப்பதற்கு தேவைப்படுகிறது.

வினைகள்
-------

அடர் கந்தக அமிலம் போல, ஒலீயமும் ஒரு வலிமையான நீர்நீக்கக் காரணி ஆகும். இது எந்த ஒரு சர்க்கரை அல்லது தூளாக்கப்பட்ட குளுக்கோசின் மீதும் ஊற்றும் போது ஒரு வெப்ப உமிழ் வினையை நிகழ்த்தி சர்க்கரையில் உள்ள நீரை முற்றிலுமாக உறிஞ்சிக்கொண்டு வெற்று கரியை விட்டுச் செல்கிறது.

மேற்கோள்கள்
-----------


1. ↑  Considine, Douglas M. *Chemical and Process Technology Encyclopedia*, McGraw-Hill, 1974, pp 1070–1.
ஒல்கா அலெக்சாண்ட்ரோவா
**ஒல்கா அலெக்சாண்ட்ரோவா** (*Olga Alexandrova*) என்பவர் உக்ரைனில் பிறந்த எசுப்பானியா நாட்டு பெண் சதுரங்க கிராண்டு மாசுட்டர் ஆவார். இவர் 1978 ஆம் ஆண்டு சனவரி மாதம் 28 ஆம் நாள் பிறந்தார். பெண் கிராண்டு மாசுட்டர், அனைத்துலக பெண் சதுரங்க மாசுட்டர் என்ற பட்டங்களை ஒல்கா பெற்றுள்ளார்.
எசுப்பானியா நாட்டு கிராண்டு மாசுட்டர் மிகுவெல் இல்லெசுகாசு என்பவரை இவர் திருமணம் செய்து கொண்டுள்ளார். 2011 ஆம் ஆண்டு நடைபெற்ற எசுப்பானிய தேசிய சதுரங்க சாம்பியன் பட்டப் போட்டியின் இறுதிச்சுற்றில் இவ்விருவரும் ஒருவரையொருவர் எதிர்த்துப் போட்டியிட வேண்டிய இக்கட்டான சூழல் ஏற்பட்டது. அந்த ஆட்டத்தை சமநிலையில் முடித்துக் கொள்ள இருவரும் ஒப்புக் கொண்டனர். இதனால் ஆள்வார் அலோன்சோ ரோசெல் சமநிலை முறிவு போட்டியின் மூலம் அப்போட்டியில் பட்டம் வென்றார்  
2004 ஆம் ஆண்டு நடைபெற்ற உக்ரைனிய பெண்கள் சதுரங்க சாம்பியன் பட்டப் போட்டியிலும், 2013 ஆம் ஆண்டு நடைபெற்ற எசுப்பானியா பெண்கள் சதுரங்க சாம்பியன் பட்டப் போட்டியிலும் ஒல்கா வெற்றி பெற்றார். 
உலகப் பெண்கள் சதுரங்க சாம்பியன் பட்டப் போட்டியில் ஒல்கா இரண்டு முறை போட்டியிட்டுள்ளார்.

மேற்கோள்கள்
-----------

1. ↑  Mark Crowther. "76th Spanish Championship 2011". The Week In Chess. 2017-08-30 அன்று மூலம் பரணிடப்பட்டது. 2019-03-10 அன்று பார்க்கப்பட்டது.

புற இணைப்புகள்
--------------

* Olga Alexandrova chess games at 365Chess.com
அதிகார நந்தி ஓவியம்
**அதிகார நந்தி** என்பது சிவாலயங்களில் காணப்பெறும் ஐவ்வகை நந்திகளில் மூன்றாவதாக இருப்பதாகும். கைலாயத்தில் வாயிற்காவலாக நின்றிருக்கும் நந்திக்கு, சிவபெருமானை தரிசிக்க வருபவர்களை அனுமதிக்கும் அதிகாரம் கொண்டவராக உள்ளமையினால் *அதிகார நந்தி* என்ற பெயர் வந்தது.

சிவாலயங்களில் கொடிமரத்திற்கு அருகே இந்த அதிகார நந்தி அமைக்கப்பெற வேண்டுமென சிவ ஆகமங்கள் கூறுகின்றன.

கருடனை தடுத்த கதை
-----------------

கையிலையில் இருக்கும் சிவபெருமானின் தரிசனம் பெறுவதற்காக திருமால் கருட வாகனத்தில் சென்றார். சிவபெருமானின் காவலனான நந்திதேவனிடம் அனுமதி பெற்று திருமால் சிவதரிசனத்திற்கு சென்றுவிட, கருடன் வெளியில் நின்றார். சிவதரிசனத்தில் மூழ்கிய திருமால் திரும்பிவர நேரமானதால், கருடன் நந்திதேவனிடம் அனுமதி பெறாமல் உள்ளே செல்ல முயன்றார். இதனால் இருவருக்கும் சண்டை மூண்டது. நந்தி தேவனின் ஆவேச மூச்சில் கருடன் நிலைதடுமாறி விழுந்தார்.

தன்னைக் காக்க திருமாலை அழைத்தார். சிவதரிசனத்தில் இருந்த திருமால் சிவனிடம் வேண்ட, நந்தியிடம் கருடனை மன்னிக்குமாறு சிவபெருமான் வேண்டினார். அதனால் கருடன் காக்கப்பெற்றார்.

அதிகார நந்தி வாகனம்
-------------------

சிவன் கோவில்களில் அதிகார நந்தி வாகனம் என்று ஒரு வாகனம் உண்டு.திருவிழாக் காலங்களில் சிவபெருமான் இந்த அதிகார நந்தி வாகனத்தில் வீதியுலா வருகிறார்.

காண்க
-----

ஐவகை நந்திகள்

கருவி நூல்
----------

சிவ ஆகமம்

ஆதாரம்
------

1. ↑

| * பா
* உ
* தொ
 சிவன்  |
| --- |
| 
* பட்டியல்
* வலைவாசல்
* விக்கித்திட்டம்

 |
| அடையாளங்கள் | 
* கங்கை
* சடாமுடி
* நெற்றிக்கண்
* பிறைநிலா
* தோடுடைய செவி
* நாகாபரணம்
* நீல கண்டம்
* பொன்மேனி
* புலித்தோல்
* யானைத்தோல்
* மான்தோல்
* உருத்திராட்சம்
* உடுக்கை
* மான்

 |
| துணைவர்கள் | 
* ஆதிசக்தி
* தாட்சாயிணி
* பார்வதி
* கங்கா
* மோகினி
* காளி
* துர்கை

 |
| மகன்கள் | 
* கணபதி
* முருகன்
* ஐயப்பன்
* ருத்ரன்
* வீரபத்திரன்
* ஜாம்பவான்

 |
| வாகனம் | 
* நந்தி தேவர்
* ஐவகை நந்திகள் (கைலாச நந்தி
* அவதார நந்தி
* அதிகார நந்தி
* சாதாரண நந்தி
* பெரிய நந்தி )

 |
| ஆயுதங்கள் | 
* திரிசூலம்
* மழு
* பிநாகம்
* சிவ தனுசு
* கட்வங்கம்

 |
| முகங்கள் | 
* சத்யோ ஜாதம்
* வாமதேவம்
* அகோரம்
* தற்புருடம்
* ஈசானம்
* அதோமுகம்

 |
| வடிவங்கள் | 
* முகலிங்க மூர்த்தி
* மகேசுவர மூர்த்தங்கள்
* 64 சிவவடிவங்கள்

 |
| சிவாம்சம் | 
* அனுமன்
* வீரபத்திரர்

 |
| 
* பட்டியல்
* வலைவாசல்
* 

 |
பல மில்லியன் ஆண்டுகளாக வெள்ள நீரினால் அரிக்கப்பட்ட சிவப்பு நிற மணற்கற் பாறை
'*மணற்கல்* (Sandstone) என்பது, மணல் அளவுள்ள கனிமம் அல்லது பாறைத் துகள்களினால் உருவான படிவுப் பாறை ஆகும். புவியோட்டில் படிகப்பாறை (quartz), ஃபெல்ஸ்பார் (feldspar) ஆகிய கனிமங்கள் அதிகமாகக் காணப்படுவதால் பெரும்பாலான மணற்கற்கள் இவ்விரு கனிமங்களில் ஒன்றாலோ அல்லது இரண்டும் சேர்ந்தோ ஆனவையாக இருக்கின்றன. மணலைப் போலவே மணற்கல்லும் பல நிறங்களில் உள்ளனவாயினும், பொதுவாக இவை பழுப்பு, மண்ணிறம், மஞ்சள், சிவப்பு, சாம்பல், வெள்ளை ஆகிய நிறங்களில் காணப்படுகின்றன. மணற்கற் படிவுகள் குத்துப் பாறைகளாகவும், பிற நிலவுருவியல் அம்சங்களாகவும் வெளியே தெரியும்படி அமைந்திருப்பதால், மணற்கற்களின் சில நிறங்கள் குறிப்பிட்ட புவியியற் பகுதிகளோடு தொடர்பு படுத்தப்படுகின்றன.

சிலவகை மணற்கற்கள் காலநிலைத் தாக்கங்களுக்கு நிலைத்து நிற்கும் தன்மையைக் கொண்டிருப்பினும், அவற்றில் வெட்டுதல், செதுக்குதல் போன்ற வேலைகளைச் செய்வது இலகுவானது. இவ்வியல்பு மணற்கற்களைக் கட்டுமானம், பாவுதல் (paving) போன்றவற்றுக்கு உகந்தவையாக ஆக்குகின்றது. மணற்கல்லிலுள்ள தனித்தனித் துகள்கள் கடினமானவையாகவும், ஒருசீரான பருமன் உடையவையாகவும் இருப்பதால், இக்கல் கத்தி முதலிய ஆயுதங்களைத் தீட்டுவதற்கு உரிய சாணைக்கற்கள் செய்வதற்கு உதவுகிறது.

மணற்கற்களைப் பெரும்பாலும் கொண்டிருக்கும் பாறைப் படைகள் நீரை ஊடுசெல்ல விடுவதாலும், அவற்றில் உள்ள துளைகள் அதிக நீரைச் சேமிக்கக்கூடியவையாக இருப்பதாலும் இவை சிறந்த நீர்கொள்படுகைகளாக அமைகின்றன.
**விராசத் திருவிழா** (*Virasat*) என்பது நாட்டின் இந்தியாவின் பண்பாடு பாரம்பரியத்தின் அனைத்து அம்சங்களையும் கொண்டாடும் திருவிழா ஆகும். இது இந்தியாவின் தேராதூனில் நடைபெறுகிறது. ஆப்ரோ-ஆசியாவின் மிகப்பெரிய நாட்டுப்புற வாழ்க்கை மற்றும் பாரம்பரிய விழாவாக இது அங்கீகரிக்கப்பட்டுள்ளது. *ரீச்* (கலை மற்றும் கலாச்சார பாரம்பரியத்திற்கான கிராமப்புற தொழில்முனைவோர்) அமைப்பு இந்த திருவிழாவினை ஏற்பாடு செய்கிறது. ஒரு வாரக் காலம் நடைபெறும் இந்த விழாவில் இந்திய நாட்டுப்புற மற்றும் பாரம்பரிய கலைகள், இலக்கியம், கைவினைப்பொருட்கள், நாடகம், சினிமா மற்றும் யோகா நிகழ்ச்சிகள் மற்றும் பட்டறைகள் ஆகியவை அடங்கும்.

கல்வியாண்டின் முதல் பாதியில் மாணவர்கள், கலைஞர்கள் மற்றும் கைவினைஞர்களுக்கு இடையேயான தொடர்புகளை வளர்க்கும் நோக்கத்துடன், பாரம்பரிய இசை மற்றும் நடன கலைஞர்கள் மற்றும் தலைசிறந்த கைவினைஞர்கள் விழாவில் பங்கேற்க அழைக்கப்படுகிறார்கள்.

விராசத் என்ற சொல்லுக்கு இந்தி மொழியில் "பரம்பரை" என்று பொருள்.

வரலாறு
------

முதல் விராசத் திருவிழா 1995-ல் உத்தராகண்டு மாநிலம் தேராதூனில் நடைபெற்றது. விராசத் 2008 திருவிழா நாடு தழுவிய நிகழ்வாக கொண்டாடப்பட்டது. இது 2 செப்டம்பர் 2008 அன்று தில்லி மற்றும் இந்தியாவின் பிற பகுதிகளில் சுமார் 300 இடங்களில் கச்சேரிகள் மற்றும் இசை நிகழ்வுகளுடன் திசம்பர் மாதம் வரை கொண்டாடப்பட்டது.

இவ்விழாவில் புகழ்பெற்ற கலைஞர்கள். பிர்ஜு மகராஜ், சிவகுமார் சர்மா, டி. என். சேஷகோபாலன், அலர்மேல் வள்ளி, விசுவ மோகன் பட், ஷோவனா நாராயண், இராஜன் மற்றும் சஜன் மிஸ்ரா, தீஜான் பாய் ஆகியோரும் தொடர் கச்சேரிகளில் பங்கேற்றுள்ளனர்.

மேற்கோள்கள்
-----------

1. ↑  Ravi Shankar performed in SPICMACAY "Virasat" *Indian Express*, 25 August 1998.
2. ↑  "Virasat 2008: a treat for music lovers". *Indian Express*. 30 November 2008. .
3. ↑  "About us". SPIC MACAY.
4. ↑  "SPIC MACAY Inaugural Concerts". Screen. 12 September 2008.

வெளி இணைப்புகள்
---------------

* அதிகாரப்பூர்வ தளம்
[*தொடர்பிழந்த இணைப்பு*] விராசத்தை அடையுங்கள்
**பைரோபேனைட்டு** (*Pyrophanite*) என்பது MnTiO3 என்ற மூலக்கூற்று வாய்ப்பாட்டால் விவரிக்கப்படும் ஒரு மாங்கனீசு தைட்டானியம் ஆக்சைடு கனிம்மாகும்.. இது இல்மனைட்டு வகை கனிமக் குழுவில் ஓர் உறுப்பினர் ஆகும். அடர் சிவப்பு நிறம் முதல் கரும் பச்சை நிறம் வரையிலான வண்ணங்களில் காணப்படும் இக்கனிமம் முக்கோண அமைப்பில் படிகமாகிறது. 

சுவீடன் நாட்டில் 1890 ஆம் ஆண்டு பிலிப்சிடாடு நகராட்சியிலுள்ள ஆர்சிடிகன் சுரங்கத்தில் பைரோபேனைட்டு முதன் முதலில் கண்டறியப்பட்டது. அடர் சிவப்பாக நெருப்பைப் போல தோற்றமளிக்கிறது என்பதை மையமாக வைத்து கிரேக்க மொழியில் இதற்கு பைரோபேனைட்டு எனப் பெயரிடப்பட்டுள்ளது. 

பிரதானமாக மாங்கனீசு படிவுகளில் வளருருமாற்றத்திற்கு உட்பட்டு பின்னர் இது தோன்றுகிறது. கிரானைட்டு, ஆம்பிபோலைட்டு, செர்பண்டினைட்டு போன்ற படிவுகளிலும் சில இடங்களில் இது காணப்படுகிறது. இல்மனைட்டு, கால்சைட்டு, கெயிகிலைட்டு, ஏமடைட்டு, சிபைனெல், காக்னைட்டு, குரோமைட்டு, மேக்னடைட்டும் கானோபைலைட்டு, மேங்கனோபைலைட்டு, எண்டிரிக்சைட்டு, கார்னெட் போன்ற கனிமங்களுடன் சேர்ந்து பைரோபேனைட்டு கனிமம் காணப்படுகிறது<ref name=HBM/.

மேற்கோள்கள்
-----------

1. ↑  Pyrophanite in the Handbook of Mineralogy
2. 1 2  Pyrophanite on Mindat.org
3. ↑  Pyrophanite data on Webmineral
பைலசின் திமோன், 17ஆம் நூற்றாண்டுப் பொறிப்பு
**பைலசின் திமோன் (Timon of Phlius)** அல்லது பிலியசின் திமோன் (/ˈtaɪmən/; கிரேக்க மொழி: Τίμων ὁ Φλιάσιος, *gen*.: Τίμωνος; அண். கி.மு320 – அண்.கி.மு 230) ஒரு கிரேக்கர் ஐயுறவுவாத மெய்யியலாளர் ஆவார், இவர் பிர்ரோவின் மாணாக்கர். *Silloi* (கிரேக்க மொழி: Σίλλοι) எனப்படும் எள்ளலியக் கவிதைகளை இயற்றியவர். இவர் பைலசில்பிறந்து மெகாராவுக்குப் புலம்பெயர்ந்தார். பிறகு தன் வீட்டிற்குத் திரும்பிவந்து திருமணம் செய்து கொண்டார். பின்னர் தன் மனைவியுடன் எலிசுக்குச் சென்றார். அங்கு பிர்ரோவைப் பற்றிக் கேள்விப்பட்டு அவர்வழியைத் தொடர்ந்தார். இவர் ஃஎல்லெசுபாண்டிலும் வாழ்ந்தார்.ஏதென்சுக்குச் செல்லும் முன் இவர் சால்சிடோனில் கல்வி கற்பித்தார். ஏதென்சில் தன் இறுதிக் காலம்வரை வாழ்ந்தார். இவர் பல நூல்களை இயற்றியுள்ளார். இவர் கவிதை துன்பியல், எள்ளல், இன்பியல் நாடகங்களை இயற்றியுள்ளார். இவை ஏதுமே இப்போது கிடைக்கவில்லை. இவரது மிகவும் புகழ்பெற்ற படைப்பு *Silloi* என்ற பெயர்பெற்ற மறைந்த, வாழும் மெய்யியலாளர்களை எள்ளும் எழுசீரிலான அடியுள்ள கவிதை நூலாகும். *Silloi* நூல் முழுமையாக்க் கிடைக்கவில்லை. ஆனால் பல பழம்புலவர்கள் அதில் இருந்து மேற்கோள்களை எடுத்தாளுகின்றனர்.

பண்பாட்டு மேற்கோள்கள்
---------------------

சேக்சுபியர் கூறும் *ஏதென்சின் திமோன்* இவருக்கு முன்வாழ்ந்த வேறொருவராகும். என்றாலும் சில ஏதென்சின் திமோனின் மெய்யியல் கூறுகள் சேக்சுபியரின்பால் தாக்கம் விளைவித்துள்ளன.

குறிப்புகள்
-----------

மேற்கோள்கள்
-----------

* Brunschwig, J. *அறிமுகம்: ஃஎலனிய அறிதலியலின் தொடக்கங்கள்*, in Algra, Barnes, Mansfeld and Schofield (eds.), *The Cambridge History of Hellenistic Philosophy* (Cambridge University Press, 1999) p. 229-259.
* Hornblower, Simon, and Anthony Spawforth ed. *ஆக்சுஃபோர்டு செவ்வியல் அகரநிரலி* (Oxford University Press, 2003) ISBN 0-19-866172-X

மேலும் படிக்க
-------------

* Dee L. Clayman, *பிலியசின் திமோன்: பிர்ரோனியம் கவிதையில்*, Berlin: Walter de Gruyter, 2009

(இதில் *Silloi* நூல் மீளாக்கப்பட்டு, கிரேக்கப் பாடத்தோடு ஆங்கில மொழிபெயர்ப்பும் தரப்பட்டுள்ளது.)

வெளி இணைப்புகள்
---------------

* Timon of Phlius entry  by Richard Bett in the *Stanford Encyclopedia of Philosophy*
* Diogenes Laërtius, *Life of Timon*, translated by Robert Drew Hicks (1925).
**வேந்தர்** (*Chancellor*) எனப்படுபவர் ஐக்கிய அமெரிக்காவில் உள்ள பல்கலைக்கழகங்களின் தலைமைச் செயல் ஆசிரியரைக் குறிக்கும். **தலைவர் (President)** அல்லது **ரெக்டர் (Rector)** என்ற சொற்களும் சிலவற்றில் பயன்படுத்தப்படுகின்றன.

பெரும்பாலான பொதுநலவாய நாடுகளில் (இந்தியா உட்பட) இந்த சொல் வழமையாக அன்றாட அலுவல்களில் ஈடுபடாத, ஏட்டளவில் தலைமை வகிக்கும் பதவியாக உள்ளது. பொதுத்துறை பல்கலைக்கழகம்|பொதுத்துறைப் பல்கலைக்கழகங்களில் மாநில ஆளுனர் அல்லது குடியரசுத் தலைவர் வேந்தராக பணியாற்றுகின்றனர். பல்கலைக்கழகத்தின் ஆளுமைக்குழுவின் தலைவர் **இணை வேந்தர் (Pro-Chancellor)** என்று அழைக்கப்படுகிறார். ஐக்கிய அமெரிக்காவின் வேந்தருக்கு இணையாக தலைமை செயலராக பணியாற்றுபவர் இந்நாடுகளில் **துணை வேந்தர்** என்று அழைக்கப்படுகின்றனர். சில பொறியியல் பல்கலைக்கழகங்களில் (காட்டாக, இந்திய தொழில்நுட்பக் கழகங்கள்) இவர்கள் **இயக்குனர்** என்றும் குறிப்பிடப்படுகின்றனர்.

ஐரோப்பா பெருநில நாடுகளில், குறிப்பாக இசுப்பானியா, ஸ்காண்டிநேவிய நாடுகள் மற்றும் செருமனியில், பல்கலைக்கழகத்தின் நிர்வாக மற்றும் கல்வித் தலைவர் **ரெக்டர்** என்று வழங்கப்படுகின்றனர். சில நாடுகளில் வேந்தர் என்ற அலங்காரப்பதவி வகிப்போர் பெரும் தலைவர் (*Gran Canciller*) என்றும் அழைக்கப்படுகின்றனர்.
**உடும்பு** (About this soundஒலிப்பு (உதவி·தகவல்)) (*Monitor lizard*) என்பது பல்லி வகையைச் சேர்ந்த பேரினம் ஆகும். இவை பொதுவாகப் பெரிய ஊர்வன உயிரினங்களாகும், எனினும் 20 சென்டிமீட்டரளவில் நீளம் கொண்டுள்ள இனங்களும் உண்டு. இவை நீண்ட கழுத்து, வலுமிக்க வால் மற்றும் நகங்கள் மேலும் நன்கு வளர்ந்த மூட்டுகள் ஆகியவற்றைக் கொண்டுள்ளன. பெரும்பாலான இனங்கள் நிலப்பரப்பில் வசிப்பவை, ஆனால் மரங்களில் வாழ்வனவும் மற்றும் நீர்-நிலவாழ்வனவும் உள்ளன. கிட்டத்தட்ட அனைத்து உடும்பு இனங்களும் புலால் உண்பனவாகும், எனினும் வரானசு பிட்டாட்டவா (*Varanus bitatawa*) , வரானசு மபிடாங் (*Varanus mabitang*) மற்றும் வரானசு ஒலிவாசியசு (*Varanus olivaceus* ) ஆகியவை பழம் சாப்பிடுவதாக அறியப்பட்டுள்ளது. இவை முட்டையிடல் மூலம் இனம் பெருக்கும் உயிரினங்கள் ஆகும். 7 தொடக்கம் 37 வரையான முட்டைகள் இட்டு மண்ணுக்குள் அல்லது மரப் பொந்துக்குள் மறைத்துக் காக்கின்றன. உயிரியல் வகைப்பாட்டில் உடும்பின் பேரினப்பெயர் வரானசு (Varanus) ஆகும்.

பரவல்
-----

வரானசின் பல்வேறு இனங்கள் உலகின் பெரும்பான்மையான பகுதிகளில் உள்ளன; ஆபிரிக்கா, இந்தியா, இலங்கை, சீனா, இந்தோனேசியா, பிலிப்பைன்சு, நியூ கினியா, ஆஸ்திரேலியா,சிங்கப்பூர் மற்றும் இந்தியப் பெருங்கடல் தீவுகள், தென் சீனக் கடல் போன்ற பகுதிகளில் இவற்றைக் காணலாம்.

மேற்கோள்கள்
-----------

1. ↑  Greene, Harry W. (1986). *Diet and Arboreality in the Emerald Monitor, Varanus Prasinus, With Comments on the Study of Adaptation*. Field Museum of Natural History. பன்னாட்டுத் தரப்புத்தக எண்:9998057760. .
2. ↑  Zipcodezoo.com
3. ↑  Bauer, Aaron M. (1998). Cogger, H.G. & Zweifel, R.G.. ed. *Encyclopedia of Reptiles and Amphibians*. San Diego: Academic Press. பக். 157–159. பன்னாட்டுத் தரப்புத்தக எண்:0-12-178560-2. .
**உடையாப்பட்டி மாரியம்மன் மற்றும் விநாயகர் கோயில்** தமிழ்நாட்டில் சேலம் மாவட்டம், உடையாப்பட்டி என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் மாரியம்மன் சன்னதியும், விநாயகர் உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் சித்திரை தேர் திருவிழர, 4 நாள் முக்கிய திருவிழாவாக நடைபெறுகிறது. கார்த்திகை மாதம் கார்த்திகை தீபம், 1 நாள் திருவிழாவாக நடைபெறுகிறது. சித்திரை மாதம் சித்திரை தேர் திருவிழா, 1 நாள் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**உடையார்கட்டு மகா வித்தியாலயம்** இலங்கையில் வட மாகாணத்தில் முல்லைத்தீவு மாவட்டத்தில் அமைந்துள்ள ஒரு உயர்தரப் பாடசாலை ஆகும். இது பரந்தன்-முல்லைத்தீவு வீதியில் 25ஆவது கிலோமீட்டரில் அமைந்துள்ளது.

வரலாறு
------

உடையார்கட்டு மகா வித்தியாலயம் 1974 ஏப்ரல் 1 இல் உடையார்கட்டு அரசினர் தமிழ் கலவன் பாடசாலை என்ற பெயரில் ஆரம்பிக்கப்பட்டது. முதலாவது அதிபராக திரு. சின்னராசா என்பவர் நியமிக்கப்பட்டு பணியாற்றினார். இப்பாடசாலையில் 1986-ஆம் ஆண்டு முதற்தடவையாகக் க.பொ.த சா.த பரீட்சைக்குத் தோற்றினார்கள். 1993 ஆம் ஆண்டு உயர்தர கலைப்பிரிவு ஆரம்பிக்கப்பட்டு பாடசாலையும் மகா வித்தியாலயமாகத் தரமுயர்த்தப்பட்டது. பாடசாலை வரலாற்றின் 1998ஆம் ஆண்டு க.பொ.த உயர்தரப் பரீட்சையில் ஒரே தடவையில் 9 மாணவர்கள் பல்கலைக்கழகத்திற்குத் தெரிவாகிச் சென்றனர்.

தரம் 1 தொடக்கம் 13 வரை இயங்கி வந்த வகுப்புகள் புதிய கல்விச் சீர்திருத்திற்கமைய 1000 பாடசாலை அபிவிருத்தித் திட்டத்தின் கீழ் 2012 ஆகத்து 1 தொடக்கம் ஆரம்பப் பிரிவு வேறாக்கப்பட்டு மு/உடையார்கட்டு மகா வித்தியாலயத்திற்கு முன்பாக இயங்குகின்றது. இப்பாடசாலையில் தற்போது தரம் 6 முதல் 13 வரையான வகுப்புக்கள் உள்ளன. 2013 இல் உயர்தர வகுப்பில் கணித விஞ்ஞானப் பிரிவு ஆரம்பிக்கப்பட்டது.

2019 ஆம் ஆண்டில் பாடசாலையில் 55 ஆசிரியர்களும் 955 மாணவர்களும் உள்ளனர்.

அதிபர்கள்
---------

1. சின்னராசா (01.04.1974 - 14.01.1975)
2. சங்கரப்பிள்ளை (15.01.1975 - 16.10.1983)
3. சிவப்பிரகாசம் (17.10.1983 - 28.02.1984)
4. விசுவநாதர் (01.03.1984 - 31.12.1989)
5. திருச்செல்வராசா (01.01.1990 - 31.08.1996)
6. பரமேஸ்வரன் (01.01.1996 - 02.03.2000)
7. ராஜா (03.03.2000 - 21.04.2003)
8. பேரின்பராணி (22.04.2003 - 21.04.2004)
9. ராஜா (22.04.2004 - 28.02.2006)
10. ராஜ்குமார் (01.03.2006 - 31.04.2007)
11. ரவீந்திரராசா (01.05.2007 - 31.08.2007)
12. ராமநாதன்(01.09.2008 - 07.08.2011)
13. தயாபரன் (08.08.211 - 22.02.2012)
14. ஸ்ரீகரன் (23.02.2012-)

பாடசாலைப் பண்
-------------

உடையார்கட்டு மகா வித்தியாலயம்  

உயர்வுடன் வாழ வாழ்த்துகிறோம்  

வாழ்க வாழ்க வாழ்க வாழ்க   

  (உடையார்கட்டு மகா வித்தியாலயம்)  

  

செந்தமிழ் ஆங்கிலம் சிந்தைகொள் சமயம்  

தந்து சமூகத்துடன் உயர்கலை வர்த்தகம்  

கணிதம், விஞ்ஞானம் தொழில்நுட்பம் ஈந்தாய்  

வந்தனை செய்தோம் வாழியவே   

  (உடையார்கட்டு மகா வித்தியாலயம்)  

  

எழுபத்துநான்கு சித்திரை ஒன்றில்  

செழுமையுடன் தோன்றி திகழ்ந்தனையே  

தரம் ஆறு முதலாய் பதின்மூன்று வரைக்கும்  

தகுதியுடன் திகழ்ந்தாய் வாழியவே  

  (உடையார்கட்டு மகா வித்தியாலயம்)  

  

மதிநிறை அதிபர் மகத்தான ஆசிரியர்  

துதித்திட மாணவர் தொண்டுறு பெற்றோர்  

கதியிதி எனவே கனிவுடன் வாழ்த்துவோம்  

பதியென நினைத்தே பணிந்து நாம் போற்றுவோம்  

  

வாழ்க வாழ்க வாழ்க வாழ்க  

வாழ்க வாழ்க வாழ்க வாழ்க  

  (உடையார்கட்டு மகா வித்தியாலயம்)

பாடசாலையின் பணிக்கூற்றும் தூரநோக்கும்
-------------------------------------

### பணிக்கூற்று

தேசியக் கல்விக் குறிக்கோளுக்கமைவாக வினைத்திறன் மிக்க ஆளணியினர் மூலம் பொருத்தமான பௌதீக வளங்களை உச்சமாகப் பயன்படுத்தி இன்றைய மாணவச் செல்வங்களை நாளைய வெற்றியாளர்களாக உருவாக்குவோம். 

### தூரநோக்கு

அர்பணிப்புடன் செயலாற்றி வினைத்திறன் மிக்க வெற்றியாளர்களை உருவாக்குவோம். 

### இல்லங்கள்

1. பாரதி
2. இளங்கோ
3. வள்ளுவர்

பாடசாலையின் நிறம் : பச்சை
**சாந்தி சித்ரா** (பிறப்பு 24 ஏப்ரல் 1978) இந்தியாவின் தமிழ்நாட்டின் சென்னையைச் சேர்ந்தவரும், பேராசிரியருமான இவர், ஆங்கில புத்தகங்களை எழுதியுள்ள எழுத்தாளரும் ஆவார், 2016 ம் ஆண்டில் வெளியான தி பிராக்டல்கள்: குற்ற உணர்ச்சியின் ஒருபோதும் முடிவடையாத முறை என்பதே இவரின் அறிமுக புதினமாகும். இந்நாவல் 2018 ஆம் ஆண்டில் நோஷன்பிரஸ் வெளியீட்டாளர்களால்மீண்டும் வெளியிடப்பட்டது. அவரது இரண்டாவது புதினம் 'லோன்லி மேரேஜஸ்', என்பதும் 2018 ஆம் ஆண்டில் வெளியிடப்பட்டுள்ளது. இந்த நாவல்களின் மூலம், இந்திய ஆங்கில எழுத்தாளர்களில் குறிப்பிடத்தகுந்த இடத்தை அடைந்துள்ளார்.  நாவல்களை எழுதுவதோடு, இவர் பல்வேறு செய்தித்தாள்கள் மற்றும் பத்திரிகைகளுக்கு பல தலைப்புகளிலும், வகைகளிலும் சிறுகதைகளை எழுதியுள்ளார். மேலும் பல்வேறு இலக்கிய மற்றும் நிகழ்வு மற்றும் இருத்தலியல் போன்ற கருத்தியல்களைப் பற்றி விமர்சன ஆய்வுக் கட்டுரைகளையும் வெளியிட்டுள்ளார்.

சாந்தி சித்ரா, 2012 ம் ஆண்டு முதல் எஸ்ஆர்எம் பல்கலைக்கழகத்தின் ஆங்கிலத் துறையின் தலைவராக பணியாற்றி வருகிறார்.

ஆரம்பகால வாழ்க்கை மற்றும் கல்வி
-------------------------------

சாந்தி சித்ரா, தமிழ்நாட்டின் சென்னையில் பிறந்தவர். அவரது தந்தை இந்திய அரசின் ரா பிரிவில் வேலைசெய்தபடியால் ஏற்பட்ட இடமாற்றம் காரணமாக, அவரது குழந்தைப் பருவத்தின் ஒரு பகுதியை நாகாலாந்திலும், பின்னர் டெல்லியிலும் வளர்த்துள்ளார். அங்கேயே பள்ளிப்படிப்பையும் முடித்துள்ளார். இப்படியாக இந்தியாவின் பல்வேறு பகுதிகளுக்குப் பயணம் செய்ததால்,அங்குள்ள கலாச்சாரங்கள், அதன் பண்புகள், கூறுகள் மற்றும் உளவியலில் ஆர்வம் ஏற்பட்டதாக கூறியுள்ளார். மீண்டும் தமிழ்நாட்டிற்க்கே சென்று கல்லூரிப்படிப்பை தொடர்ந்துள்ளார். 2002 ம் ஆண்டில் பாரதிதாசன் பல்கலைக்கழகத்தின் கீழ் இயங்கிவரும் ஹோலி கிராஸ், திருச்சி கல்லூரியில் இலக்கியத்தில் முதுகலைப் பட்டம் பெற்றுள்ளார். அதைத்தொடர்ந்து ஆலோசனை மற்றும் உளவியல் சிகிச்சையைப் படிக்க முடிவு செய்து படித்துள்ளார்,

2011 ம் ஆண்டில் பாரதிதாசன் பல்கலைக்கழகத்தின் கீழ் இயங்கி வரும் பிஷப் ஹீபர் கல்லூரியில் ஆங்கில இலக்கியத்தில் முனைவர் பட்டமும் பெற்றுள்ளார்.

தனிப்பட்ட வாழ்க்கை
------------------

சாந்தி சித்ரா தமிழ் திரைப்பட நடிகர் கருணாகரனின் சகோதரி ஆவார்.

தொழில் வாழ்க்கை
---------------

படித்து முடிந்ததில் இருந்து பல ஆண்டுகள் ஆங்கில இலக்கிய ஆசிரியராக பணியாற்றியுள்ள இவர், ஆகஸ்ட் 2012 ம் ஆண்டு முதல் எஸ்ஆர்எம் பல்கலைக்கழகத்தின் ஆங்கிலத் துறையின் தலைவராக பணியாற்றி வருகிறார். அத்தோடு புனைவெழுத்துகளில் படைப்புகளையும் எழுதி வருகிறார்.

சாதனைகள்
--------

பிஷப் ஹீபர் கல்லூரியில் ஆங்கில இலக்கியத்தில் முனைவர் படிப்பில் முதலிடம் பெற்றுள்ளது குறிப்பிடத்தக்கது.

மேற்கோள்கள்
-----------

1. ↑  ஃபிராக்டல்கள், ISBN 978-1-948372-77-0
2. ↑  "???? 2016" (PDF). *SRM University*. 30 May 2016 அன்று மூலம் (PDF) பரணிடப்பட்டது.
3. 1 2  Dr. K. Shantichitra பரணிடப்பட்டது 2019-04-09 at the வந்தவழி இயந்திரம், SRM University, Retrieved 24 April 2016
முப்பரிமாணத்தில் புள்ளி எதிரொளிப்பு
வடிவவியலில் **புள்ளி எதிரொளிப்பு** (*point reflection*) என்பது யூக்ளிடிய வெளியின் சமவளவை உருமாற்றமாகும். இது **ஒரு புள்ளியில் நேர்மாற்றம்** அல்லது **புள்ளி நேர்மாற்றம்** (*inversion in a point*, **inversion through a point**, **central inversion**) எனவும் அழைக்கப்படும். புள்ளி எதிரொளிப்பால் மாறமலிருக்கும் ஒரு பொருளானது *புள்ளி சமச்சீர்* கொண்டது எனப்படும் மேலும் ஒரு பொருள் அதன் மையத்தைப் பொறுத்த எதிரொளிப்பால் மாறாமல் இருக்குமானால் *மையச் சமச்சீர்* கொண்டது எனவும் கொள்ளப்படும்.

எடுத்துக்காட்டுகள்
------------------

இருபரிமாணத்தில் அறுங்கோணங்களைப் போல இணைகோணங்களும் ( parallelogons) புள்ளி எதிரொளிப்பு சமச்சீர் கொண்டுள்ளதைப் படத்தில் காணலாம்.
இருபரிமாணத்தில் புள்ளி எதிரொளிப்பானது 180-பாகை சுழற்சிக்குச் சமமானது. முப்பரிமாணத்தில், 180-பாகை சுழற்சியுடன் சுழற்சி அச்சுக்குச் செங்குத்தான தளத்தில் எதிரொளிப்பு இரண்டு இணைந்த உருமாற்றமாகும். *n* -பரிமாணத்தில், *n* இரட்டை எண்ணாக இருக்கும்போது புள்ளி எதிரொளிப்பு திசைப்போக்கைப் பாதுகாக்கும் உருமாற்றமாகவும், *n* ஒற்றையெண்ணாக இருந்தால் திசைப்போக்கை எதிர்மாற்றும் உருமாற்றமாகவும் அமையும்.

வாய்பாடு
--------

யூக்டிய வெளி **R***n* இல் **p** புள்ளியில் திசையன் **a** இன் நேர்மாற்றம் கீழ்வரும் வாய்ப்பாட்டால் பெறப்படும்:

{\displaystyle \mathrm {Ref} \_{\mathbf {p} }(\mathbf {a} )=2\mathbf {p} -\mathbf {a} .}
புள்ளி **p** ஆதியாக இருக்கும்பட்சத்தில், **a** திசையனின் நேர்மாற்றம் அதன் எதிர்திசையன் (**-a**) ஆகும்.

யூக்ளிடிய வடிவவியலில் *P* யைப் பொறுத்து புள்ளி *X* இன் நேர்மாற்றம் *X*\* எனில் *X* , *X*\* ஐ இணைக்கும் கோட்டுத்துண்டின் நடுப்புள்ளியாக *P* அமையும். அதாவது, **XP** , **PX\*** இரண்டும் சம திசையன்கள்.

*P* இல் எதிரொளிப்பின் வாய்பாடு:

**x**\*=2**a**−**x**
இந்த வாய்ப்பாட்டில், **a**, **x** and **x**\* ஆகிய மூன்றும் முறையே திசையன்கள் *P*, *X* *X*\* இன் நிலைத் திசையன்கள்.

இந்தப் புள்ளி எதிரொளிப்பானது ஒரேயொரு நிலைத்த புள்ளி (*P*) , மட்டுமேயுடைய, சமவளவு உருமாற்றச் சுருள்வான கேண்முறை உருமாற்றமாக இருக்கும்.

புள்ளி நேர்மாற்றங்களின் குலம்
-----------------------------

இரு புள்ளி எதிரொளிப்புகளின் தொகுப்பு இருபரிமாணத்தில் ஒரு பெயர்ச்சியாகும்
இரு புள்ளி எதிரொளிப்புகளின் தொகுப்பு ஒரு பெயர்ச்சியாகும். குறிப்பாக **p** இல் நடைபெறும் எதிரொளிப்பைத்தைத் தொடர்ந்து **q** இல் நடைபெறும் எதிரொளிப்பானது, 2(**q** – **p**) திசையன் தரும் பெயர்ச்சிக்குச் சமமாக இருக்கும்.

மேற்கோள்கள்
-----------

வெளியிணைப்புகள்
---------------

விக்கிமீடியா பொதுவகத்தில்,  
 ***புள்ளி நேர்மாற்றம்***   
என்பதின் ஊடகங்கள் உள்ளன. 

* Reflection in a Point பரணிடப்பட்டது 2015-08-30 at the வந்தவழி இயந்திரம்
பாபர் ஏவுகணை
**பாபர் ஏவுகணை** (Babur, உருது: بابر) பாகிஸ்தான் நாட்டின் *தேசிய அபிவிருத்தி மையம்* தயாரித்த ஏவுகணை ஆகும். இவ்வேவுகணைக்கு முகலாய மன்னர் பாபரின் பெயர் சூட்டப்பட்டுள்ளது. இது பாகிஸ்தான் நாட்டின் முதல் சீர்வேக ஏவுகணை ஆகும். இதன் தாக்கும் திறன் 700 கிலோமீட்டர்கள் ஆகும். மேலும் இந்த ஏவுகணை *ரேடர்*களால் கண்டுபிடிக்க முடியாதபடி செல்லுமாறு வடிவமைக்கப்பட்டுள்ளது. 2005 ஆம் ஆண்டு அக்டோபர் முதல் இவ்வேவுகணை தயாரிக்கப்பட்டு வருகிறது.. இதன் உயரம் 6.25 மீட்டர்கள், விட்டம் 0.52 மீட்டர்கள் ஆகும். இதன் மொத்த எடை 1500 கிலோகிராம்கள் ஆகும். இதில் 300 கிலோகிராம் வெடிபொருளைச் சுமந்து செல்லும் ஆற்றல் உடையது. இதன் வேகம் 800 கிலோமீட்டர்கள்/மணி ஆகும். இதன் இயந்திரங்களின் எரிபொருட்கள் திட மற்றும் திரவ எரிபொருட்கள் ஆகும்.

மேற்கோள்கள்
-----------

1. ↑  Babur cruise missile test
2. ↑  "Jane's Strategic Weapon Systems". 2008-12-06 அன்று மூலம் பரணிடப்பட்டது. 2014-02-16 அன்று பார்க்கப்பட்டது.
3. ↑  Babur Enhanced Range
4. ↑  "Babur missile". 2007-12-11 அன்று மூலம் பரணிடப்பட்டது. 2014-02-16 அன்று பார்க்கப்பட்டது.
**அத்தியான் பாலா மாவட்டம்** (**Hattian Bala District**), பாகிஸ்தான் ஆக்கிரமிப்பு ஆசாத் காஷ்மீர் பகுதியில் உள்ள 10 மாவட்டங்களில் ஒன்றாகும். இதன் நிர்வாகத் தலைமையிட நகரம் *அத்தியான் பாலா* ஆகும். உருது மொழி அலுவல் மொழியாக இருப்பினும், இம்மாவட்ட மக்களில் பெரும்பான்மையாக பகாரி மொழி, கோஜ்ரி மொழி, காஷ்மீரி மொழிகளைப் பேசுகின்றனர்.

புவியியல்
---------

அத்தியான் பாலா மாவட்டத்தின் வடக்கிலும், கிழக்கிலும் இந்தியாவின் குப்வாரா மாவட்டம் மற்றும் பாரமுல்லா மாவட்டங்களும், தெற்கில் பாக் மாவட்டமும், மேற்கில் முசாஃபராபாத் மாவட்டம் எல்லைகளாகக்க் கொண்டுள்ளது. 2017 பாக்கித்தான் மக்கள்தொகை கணக்கெடுப்பின் படி இம்மாவட்ட மக்கள் தொகை 2,30,529 ஆக உள்ளது.

பொருளாதாரம்
-----------

இம்மாவட்ட மக்களில் 90% கிராமப்புறங்களில் வாழ்கின்றனர். வேளாண்மை, கால்நடை மேய்த்தல், காட்டியல் நம்பி வாழ்கின்றனர். ஜீலம் ஆறு பாயும் மலைப்பகுதியில் இம்மாவட்டம் அமைந்துள்ளதால், புனல் மின் நிலையங்கள் அதிகம் கொண்டுள்ளது.

மாவட்ட நிர்வாகம்
----------------

அத்தியான் பாலா மாவட்டம் 3 வருவாய் வட்டங்களைக் கொண்டுள்ளது.அவைகள்:

* சிக்கார் வட்டம்
* அத்தியான் பாலா வட்டம்
* லீப்பா வட்டம்

மேலும் இம்மாவட்டம் 12 ஒன்றியக் குழுக்களையும், அத்தியான் பாலா எனும் ஒரு நகராட்சியையும் கொண்டுள்ளது.

மேற்கோள்கள்
-----------

1. ↑   *Statistical Year Book 2020*. Muzaffarabad: AJ&K Bureau Of Statistics. பக். 140.. பார்த்த நாள்: 3 March 2022.
2. ↑  Shakil, Mohsin (2012). "Languages of Erstwhile State of Jammu Kashmir (A Preliminary Study)". p. 12.
3. ↑  "Census 2017: AJK population rises to over 4m" (in en-US). *The Nation*. .
4. ↑  "Tehsils of Hattian Bala District on AJK map". *ajk.gov.pk*. AJK Official Portal. 19 November 2019 அன்று பார்க்கப்பட்டது.
*மோருப் நம்கியால்'* ஒரு இந்திய நாட்டுப்புற இசைக்கலைஞர், இசையமைப்பாளர் மற்றும் நாடக கலைஞர் ஆவார்,  லடாக்கி மற்றும் திபெத்திய நாட்டுப்புற இசை பாரம்பரியத்தின் மறுமலர்ச்சிக்கான அவரது பங்களிப்புகளுக்காக அறியப்பட்டவர்.  அவர் 1960 களில் லடாக்கி பகுதி முழுவதும் பயணம் செய்ததாகவும், பிராந்திய இசை பாரம்பரியத்தைப் பாதுகாப்பதில் உதவிய அப்பகுதியின் பாடல்களை ஆவணப்படுத்தியதாகவும் கூறப்படுகிறது.  லடாக்கின் கலாச்சார பாரம்பரியத்தை ஊக்குவிக்கும் லாப நோக்கற்ற நிறுவனமான லாம்டன் சமூக நலச் சங்கம் மற்றும் லாம்டன் பள்ளி ஆகியவற்றின் நிறுவனர்களில் இவரும் ஒருவர்.  லடாக்கி சமூகத்தில் ஒரு தீவிரமான நபராக குறிப்பிடப்பட்டவர்,  அவர் *லடாக் கலை மற்றும் ஊடக அமைப்பின்* (LAMO) ஆலோசனைக் குழுவில் உறுப்பினராக உள்ளார்.  மற்றும் லிங்ஷெட் தொகுதியில் இருந்து சட்டமன்றத் தேர்தலில் போட்டியிட்டு தோல்வியுற்றார்.  இந்திய இசைக்கு அவர் ஆற்றிய பங்களிப்பிற்காக, 2004 ஆம் ஆண்டில், இந்திய அரசாங்கம் அவருக்கு நான்காவது உயரிய குடிமக்கள் விருதான பத்மஸ்ரீ விருதை வழங்கியது.  எரிக் கோட்டோ இயக்கிய *தி சாங் கலெக்டர் என்ற* ஆவணப்படமாக அவரது வாழ்க்கை எடுக்கப்பட்டுள்ளது. 

  

**லடாக்கின் பாடல் சேகரிப்பாளர்** என்று அன்புடன் அழைக்கப்படும் மோருப் நம்க்யால், தனது தாயகம் முழுவதும் நூற்றுக்கணக்கான மைல்கள் நடந்து, கிராமங்களுக்குச் சென்று அவர்களின் நாட்டுப்புறப் பாடல்களை ஆவணப்படுத்தினார். இந்தப் பயணத்தின் மூலம், லடாக்கின் மறைந்து வரும் நாட்டுப்புறப் பாடல்களைப் பாதுகாக்க அவரது வாழ்நாள் முயற்சிகளைத் தொடங்கினார். மோருப் நம்க்யால் 40 ஆண்டுகளுக்கும் மேலாக அந்தப் பாடல்களைக் காப்பகப்படுத்தியுள்ளார். லடாக்கி கலாச்சாரத்தைப் பாதுகாப்பதில் உறுதிபூண்டுள்ள கலைஞர்கள் மற்றும் சமூக ஆர்வலர்களைக் கொண்ட தி லாம்டன் சொசைட்டியை அவர் இணைந்து நிறுவினார்.

மேலும் பார்க்கவும்
------------------

* லடாக்
* செரிங் லாண்டோல்

மேற்கோள்கள்
-----------

1. 1 2  "Who We Are". Ladakh Arts and Media Organisation. 2015. மார்ச் 4, 2016 அன்று மூலம் பரணிடப்பட்டது. November 24, 2015 அன்று பார்க்கப்பட்டது.
2. ↑   *Bicultural Education in the North*. Waxmann Verlag. .
3. 1 2  "Synopsis". The Song Collector. 2015. November 24, 2015 அன்று பார்க்கப்பட்டது.
4. ↑  "'Lhu tang Lhuyangs' book on Ladakhi folksongs released". Reach Ladakh. 20 December 2014. 24 நவம்பர் 2015 அன்று மூலம் பரணிடப்பட்டது. November 24, 2015 அன்று பார்க்கப்பட்டது.
5. ↑   *Epilogue, Vol 4, Issue 12*. Epilogue Press. .
6. ↑  "Padma Awards" (PDF). Ministry of Home Affairs, Government of India. 2015. அக்டோபர் 15, 2015 அன்று மூலம் (PDF) பரணிடப்பட்டது. July 21, 2015 அன்று பார்க்கப்பட்டது.
7. ↑  "About". The Song Collector. 2015. November 24, 2015 அன்று பார்க்கப்பட்டது.

வெளி இணைப்புகள்
---------------

* "Voice of the Himalayas - Shri Morup Namgyal". TedXTalks. 4 November 2014. November 24, 2015 அன்று பார்க்கப்பட்டது.
* Morup Namgyal at IMDb
**சர் கிருட்டிண கோவிந்த குப்தா (Sir Krishna Govinda Gupta)** (1851 பிப்ரவரி 28 - 1926 மார்ச் 20) |

```
          IMAGE
```

  

  

இவர் குறிப்பிடத்தக்க இந்திய அரசு ஊழியரும்,  இந்திய ஆட்சிப்பணியில் இருந்த ஆறாவது இந்தியருமாவார்.  பாரிஸ்டரான இவர் 19 ஆம் நூற்றாண்டின் ஒரு முக்கிய வங்காள சமூக சீர்திருத்தவாதியாகவும் மற்றும் முன்னணி பிரம்ம சமாஜத்தின் ஆளுமையாகவும் திகழ்ந்தார்.

ஆரம்பகால வாழ்க்கை மற்றும் கல்வி
-------------------------------

கிருட்டிண கோவிந்த குப்தா தற்போது வங்காளதேசத்தில் அமைந்துள்ள டாக்காவுக்கு அருகில் உள்ள நர்சிங்டி மாவட்டத்தில் சதார் காவல் நிலையத்தில் உள்ள பட்பாரா கிராமத்தில் உள்ள பைத்ய பிராமண குடும்பத்தில் பிறந்தார். இவரது தந்தை காளிநாராயண குப்தா, பட்பாராவின் நில உரிமையாளரும், பிராமண ஆதிக்கம் செலுத்திய சமுதாயத்தில் ஒரு சிறந்த நபராகவும் இருந்தார்.  இவரது தாய் மகதேவ சந்திர செனின் மகள் அன்னதா சுந்தரி குப்தா ஆவார். 

இவரது ஆரம்பக் கல்வி மைமன்சிங் அரசுப் பள்ளி மற்றும் டாக்கா கல்லூரியில் மேற்கொள்ளப்பட்டது. பின்னர், இவர் இலண்டன் பல்கலைக்கழகக் கல்லூரியில் சேர்ந்தார். அங்கு இவர் இந்திய ஆட்சிப் பணியில் ஆறாவது இந்திய உறுப்பினரானார். 1871இல் ஒரு தகுதிகாண் பணியில் சேர்ந்தார். 1873இல் இந்தியாவுக்குத் திரும்பினார்.

இலக்கிய நடவடிக்கைகள்
--------------------

1963ஆம் ஆண்டின் இந்திய ஆட்சிப்பணியிலிருந்த சத்யேந்திரநாத் தாகூர் (1842-1923), கிருட்டிண கோவிந்த குப்தாவின் சமூக இலக்கிய நடவடிக்கைகளில் நெருங்கிய கூட்டாளியாக இருந்தார். அப்போதைய வங்காளத்தின்புகழ்பெற்ற தலைவர்களான தாரக்நாத் பாலித், மன்மோகன் கோசு, சத்யேந்திர பிரசன்னா சின்கா, பிகாரி லால் குப்தா மற்றும் கிருஷ்ணா கோவிந்த குப்தா ஆகியோர் கொல்கத்தாவின் பூங்கா தெருவிலுள்ள சத்யேந்திரநாத் வீட்டில் அவ்வப்போது ஏற்பாடு செய்யப்படும் இலக்கிய கலந்துரையாடல்களில் தவறாமல் பங்கேற்றனர்

குடும்பம்
---------

கிருட்டிண கோவிந்த குப்தா, நபின் சந்திர தாசு என்பவரின் மகள் பிரசன்னா தாரா குப்தாவை மணந்தார். ஜதிந்திர சந்திர குப்தா, ஹேம குசூம் சென், அதுல் பிரசாத் சென், சரஜு சென், இலா குப்தா மற்றும் நிலினி குப்தா என்ற குழந்தைகள் இருந்தனர். இவரது மகள் ஹேமா குசூம் கல்வியாளரான அதுல் பிரசாத் சென் என்பவரை மணந்தார்.

குறிப்புகள்
-----------

1. ↑  Maheswari, S. R. (1998). *Administrative Thinkers*. Macmillan Publishers India Ltd.. பன்னாட்டுத் தரப்புத்தக எண்:978-1403-90949-7.
2. ↑   *India in Britain - South Asian Networks and Connections, 1858 - 1950*. Palgrave Macmillan. 2013. பன்னாட்டுத் தரப்புத்தக எண்:978-023-039-271-7.
3. ↑  "প্রতিষ্ঠানের তথ্য". *pskgghs.edu.bd*. 2016-09-26 அன்று மூலம் பரணிடப்பட்டது. 2017-08-29 அன்று பார்க்கப்பட்டது.
***கிரீடம்*** 2007 ஆம் ஆண்டில் வெளிவந்த தமிழ்த் திரைப்படம் ஆகும். இதை இயக்கியவர் ஏ. எல். விஜய், இது இவரது முதல் படமாகும். இது மலையாளத்தில் சிபி மலயில் இயக்கத்தில் மோகன்லால் நடித்து வெற்றி பெற்ற கிரீடம் என்ற படத்தின் தழுவலாகும். இதில் அஜித் குமார், திரிஷா, ராஜ்கிரண், விவேக், சந்தானம், சரண்யா மற்றும் பலர் நடித்திருந்தனர்.

திரைக்கதை
---------

நேர்மையான தலைமைக் காவலரான ராஜ்கிரண், தன் மகன் அஜீத் காவல்துறை அதிகாரியாக வேண்டும் என்று நினைக்கிறார். அப்பாவின் வாக்கை மதிக்கும் அஜித்தும் அப்படியே அதிகாரித் தேர்வுக்குத் தயாராகிறார். இதற்கிடையே அடாவடி செய்யும் தன் மகன் மீது ராஜ்கிரண் எடுக்கும் நடவடிக்கைகளால் ஆவேசமாகும் அப்பகுதி சட்டமன்ற உறுப்பினர் தன் செல்வாக்கால் ராஜ்கிரணை கோடியக்கரைக்கு இடமாற்றம் செய்கிறார்.

குடும்பத்துடன் கோடியக்கரைக்குச் செல்லும் ராஜ்கிரண் அங்கு நடக்கும் ரவுடிகளின் அதிகாரத்தைக் கண்டு அதிர்கிறார். ஒரு பிரச்சினையில் ரவுடிகளை ராஜ்கிரண் தட்டிக்கேட்க அவரை அடிக்க வருகிறார்கள் அஜய்குமாரின் அடியாட்கள். இதைப் பார்த்து ஆவேசமாகும் அஜீத் அஜய்குமாரை அடித்து விடுகிறார். அப்பகுதி தாதாவாக அஜித்தை மக்கள் நினைக்க ஆரம்பிக்கிறார்கள். ஆனால் அடிதடியில் ஈடுபட்டதன் மூலம் எங்கே தன் மகன் கிடைக்க இருக்கும் காவல்துறை வேலையை கோட்டை விட்டுவிடுவானோ என்று ராஜ்கிரண் பதறுகிறார். அந்தப் பதற்றம் அஜித் மீது கோபமாக மாறுகிறது. இதற்கிடையே அஜய்குமார் அஜித்தை பழி தீர்க்க முயலுகிறான்.

பாடல்கள்
--------

ஐந்து பாடல்கள் மற்றும் ஒரு தீம் இசை கொண்ட இத்திரைப்படத்திற்கு ஜி. வி. பிரகாஷ் குமார் இசையமைத்திருந்தார்.

|  |  |  |  |  |
| --- | --- | --- | --- | --- |
| # | பாடல் | பாடகர்(கள்) | நீளம் |  |
| 1. | "அக்கம் பக்கம் "   | சாதனா சர்கம் | 5:12 |
| 2. | "விழியில் உன் விழியில்"   | சோனு நிகாம், சுவேதா மோகன் | 4:38 |
| 3. | "கனவெல்லாம்"   | பி. ஜெயச்சந்திரன், கார்த்திக் | 5:10 |
| 4. | "கண்ணீர் துளியே"   | விஜய் யேசுதாஸ் | 5:20 |
| 5. | "விளையாடு விளையாடு"   | சங்கர் மகாதேவன் | 4:09 |
| 6. | "கிரீடம் இசை"   | இசை | 4:25 |

| * பா
* உ
* தொ
ஏ. எல். விஜய் |
| --- |
| 
* *கிரீடம்* (2007)
* *பொய் சொல்லப் போறோம் (திரைப்படம்)* (2008)
* *மதராசபட்டினம் (திரைப்படம்)* (2010)
* *தெய்வத்திருமகள் (2011 திரைப்படம்)* (2011)
* *தாண்டவம் (திரைப்படம்)* (2012)
* *தலைவா* (2013)
* *சைவம் (திரைப்படம்)* (2014)
* *இது என்ன மாயம்* (2015)
* *தேவி / அபிநேத்ரி / துட்டக் துட்டக் துட்டியா* (2016)
* *வனமகன்* (2017)
* *தியா / கனம்* (2018)
* *இலட்சுமி* (2018)
* *வாட்ச்மேன்* (2019)
* *தேவி 2/அபிநேத்ரி*  (2019)
* *தலைவி* (2021)

 |
**தந்துறைப் போர்** என்பது, சிங்கள - போர்த்துக்கேயப் போரின் ஒரு பகுதியாக 1594 இல் இடம்பெற்ற தொடர்ச் சண்டைகளைக் குறிக்கும். இது போர்த்துக்கேய விரிவாக்கத்துக்கான தாயக மக்களின் எதிர்ப்பு நடவடிக்கையில் முக்கியமான திருப்புமுனையாகக் கருதப்படுகிறது. ஏறத்தாழ முழுமையாகக் கண்டி இராச்சியம் போர்த்துக்கேயர் கைக்குச் செல்லவிருந்த வேளையில் போர்த்துக்கேயர் கடும் தோல்வியைச் சந்தித்தனர். இலங்கையில் போர்த்துக்கேய படையொன்று முற்றாக அழிக்கப்பட்டது இதுவே முதல் தடவை. 20,000 வீரர்களைக் கொண்ட போர்த்துக்கேயப் படையினர் 5 யூலை 1594 இல் ஆளுனன் பெட்ரோ லோப்பசு டி சூசா தலைமையில் கண்டி இராச்சியத்துள் நுழைந்தனர். மூன்று மாதங்களுக்குப் பின்னர், கண்டிப் படையினரின் கரந்துறை தாக்குதல்களினாலும், பெருமளவினர் போர்த்துக்கேயப் படைகளிலிருந்து விலகியதனாலும் போர்த்துக்கேயப் படை அளவில் சுருங்கிவிட்டது. எஞ்சியிருந்தோர் விமலதர்மசூரியனின் கீழான கண்டியரினால் தந்துறையில் வைத்து முற்றாக அழிக்கப்பட்டனர். இந்த வெற்றியைத் தொடர்ந்து கண்டி இராச்சியம் ஒரு முக்கியமான படை வல்லமை கொண்ட நாடாக உருவானது. இது அந்த இராச்சியம் போர்த்துக்கேயர், ஒல்லாந்தர், பிரித்தானியர் ஆகியோரின் காலங்களூடாக 1815 வரை இரண்டு நூற்றாண்டுகளுக்கு மேலாகத் தனது சுதந்திரத்தைப் பாதுகாக்க உதவியது.

மேற்கோள்கள்
-----------

1. ↑  C. Gaston Perera. p 197.
2. ↑  Channa W'singhe, p 16.